প্রাণির বিবর্তনের জন্যে ‘অভিযোজন’ একটা গুরুত্বপূর্ণ অনুষঙ্গ। সৃষ্টির শুরু থেকে বর্তমান পর্যন্ত, প্রত্যেক জীবই সবসময় চেষ্টা করে তার চারপাশের পরিবেশের সাথে নিজেকে উপযোগি করে তুলতে। যাতে ঐ পরিবেশের ম্যাক্সিমাম সুযোগ সুবিধা সে ভোগ করতে পারে। পরিবেশের বিভিন্ন প্রতিকূলতার মধ্যেও নিজেকে ঠিক মতো মানিয়ে নিয়ে সুষ্ঠুভাবে বেঁচে থাকা এবং বংশবৃদ্ধি করার জন্য জীবের নানান রকমের পরিবর্তন ঘটে; —এই পরিবর্তন গঠনগত হতে পারে, শারীরবৃত্তীয় হতে পারে কিংবা আচরণগত হতে পারে । এর ফলে জীব যে বৈশিষ্ট্য অর্জন করে তা পরের প্রজন্মেও সঞ্চারিত হয় । এভাবে প্রত্যেক প্রজন্মে নতুন কিছু বৈশিষ্ট্য অর্জনের মাধ্যমে এক সময় সরল জীব থেকে নতুন জটিল জীবের উদ্ভব ঘটে, অর্থাৎ জৈববিবর্তন ঘটে । যে সমস্ত পরিবর্তন জৈববিবর্তনে সাহায্য করে তাদেরকেই অভিযোজন (Adaptation) বলা হয়। এখন প্রশ্ন হলো, ধর্ষণ কি মনুষ্য সমাজের একটি অভিযোজিত বৈশিষ্ট্য ? আর যদি, অভিযোজিত বৈশিষ্ট্যই হয়, তবে এর সার্থকতা কী ?